ઉર્જા મંત્રી આર.કે. સિંહે મંગળવારે રાજ્યો અને કેન્દ્રશાસિત પ્રદેશોના ઉર્જા અને વૈકલ્પિક ઉર્જા મંત્રીઓની કોન્ફરન્સમાં આ રેન્કિંગ અંગેનો રિપોર્ટ પ્રસિદ્ધ કર્યો હતો. ત્રિપુરા, મણિપુર, ઉત્તર પ્રદેશ, મેઘાલય અને ઝારખંડની વીજ વિતરણ કંપનીઓને આ રેન્કિંગમાં સૌથી નીચો ગ્રેડ-C મળ્યો છે. ઉત્તર પ્રદેશની કાનપુર વીજ પુરવઠા કંપનીને ગ્રેડ-B મળ્યો છે કારણ કે તેણે અન્ય સંબંધિત કંપનીઓની સરખામણીમાં સારી કામગીરી કરી હતી. રિપોર્ટમાં કહેવાયું છે કે ૪૧ પૈકી ૧૯ કંપનીઓએ તેમની એટી એન્ડ સી નુકસાનની કામગીરીમાં પ્રમાણમાં સુધારો દર્શાવ્યો છે. મતલબ કે તેમનું વીજચોરીથી લઈને તમામ પ્રકારનું નુકસાન અગાઉના વર્ષ કરતાં ઓછું થયું છે.